stanford-oval/wikipedia huggingface dataset:
Tulivuorirock

”Timon kuoro” Tulivuorirockissa 6. kesäkuuta 2009.
Tulivuorirock oli suomalainen musiikkifestivaali, jota järjestettiin kesäisin Lappajärven Halkosaaressa.
Alkuperäinen, vuonna 1971 ensimmäistä kertaa järjestetty Tulivuorirock oli Suomen toiseksi vanhin rockfestivaali Ruisrockin jälkeen. Tapahtuman yleisömäärä oli parhaimmillaan lähes 10 000. Vuosien varrella tapahtumassa esiintyivät ulkomaalaisista yhtyeistä ja artisteista muun muassa Bay City Rollers, Dr. Feelgood, Manfred Mann's Earth Band, Suzi Quatro ja Stray Cats sekä suomalaisista Dingo, Hurriganes ja Wigwam. Vuoden 1986 Status Quon esiintymisestä tapahtuma velkaantui pahoin, minkä jälkeen se järjestettiin vielä kahdesti suomalaisesiintyjien voimin ennen toiminnan lopettamista. Koko festivaalin historian ajan urheiluseura Lappajärven Veikot oli talkootyöllään sen merkittävimpiä järjestäjiä.
Vuonna 2007 Stratovarius-yhtyeen laulaja Timo Kotipelto ja Passionworks-yhtyeen basisti Kristian Pihlajaharju päättivät herättää tapahtuman henkiin. Molemmat tapahtuman uudelleenkäynnistäjistä ovat syntyneet Lappajärvellä. Tulivuorirock järjestettiin 25. elokuuta, ja sen esiintyjiä olivat Ancara, Bambi Slaughter, Celesty, Klamydia, Kotipelto, Monday, Passionworks ja Ruslanas. Tapahtuman juonsi niin ikään Lappajärvellä syntynyt näyttelijä Jussi Lampi. Tämän jälkeen festivaalit järjestettiin vuosittain aina vuoteen 2016 asti. Tämä on myös viimeisin kerta, kun Tulivuorirock on järjestetty.
Esiintyjiä > 1971

Ensimmäiset Tulivuorijuhlat järjestettiin 30. heinäkuuta – 1. elokuuta 1971.
Esiintyjiä > 1973

Kolmannet Tulivuorijuhlat järjestettiin 13. heinäkuuta – 15. heinäkuuta 1973 välisenä aikana. Lauantain ulkoilmakonsertissa esiintyi päätähtenä englantilainen Manfred Mann.
Esiintyjiä > 1974

Vuonna 1974 tapahtuma järjestettiin ensimmäistä kertaa Tulivuorirock nimellä 5. heinäkuuta – 6. heinäkuuta 1974.
Perjantain ohjelma: Mud (UK), Karma, Hullujussi, Matthews, Alwari Tuohitorvi, Hurriganes, Wigwam
Lauantain ohjelma: Tasavallan presidentti, Rauli Badding Somerjoki, Yellow, Elonkorjuu, Session, Kosmos, Maarit ja Afrikan tähti (Lähde: Ilkka, 8.7.1974)
Esiintyjiä > 1975

Vuoden 1975 pääesiintyjä oli Bay City Rollers.
Esiintyjiä > 1976

Heinäkuun puolenvälin viikonloppuna pidetyn Tulivuorirockin tähtiä olivat brittiyhtyeet Showaddywaddy ja Hello sekä suomalaiset Mikko Alatalo, Tabula Rasa ja Alwari Tuohitorvi.
Esiintyjiä > 1977

Kantrihenkisen festivaalin pääesiintyjiä olivat yhdysvaltalainen Woodstock-veteraani Country Joe McDonald ja brittiläiset Michael Chapman Trio ja Liverpool Express. Suomalaisniminä nähtiin Country Express, Erkki Liikanen, Kari Tapio, Jussi & The Boys ja Vanha Isäntä.
Esiintyjiä > 1978

Heinäkuun puolenvälin perjantai-illassa esiintyi brittiläinen The Pirates-yhtye, joka oli koostettu uudelleen laulusolistinsa Johnny Kiddin kuoltua vuosikymmen aiemmin. Ilta oli muilta osin kantri- ja folkpitoinen, esiintyjinä Country Express, Stetson, Jussi Raittinen ja H-Band, ruotsalainen Moonshine ja yhdysvaltalainen folklaulaja Julie Felix. Lauantai-illan esiintyjiä olivat Alwari T., The Ronski Gang, Bamboo ja Teddy & The Tigers. Illan huipensi brittiläinen Rosetta Stone, jossa soitti Bay City Rollersin entinen jäsen Ian Mitchell.
Esiintyjiä > 1979

Kesän 1979 Tulivuorirock järjestettiin heinäkuun keskivaiheen sateisena viikonloppuna. Ulkomaisia esiintyjiä olivat Sham 69, reggaeyhtye Black Slate ja melodista rockia soittanut No Dice. Niiden lisäksi Halkosaaressa esiintyivät Hurriganes, The Ronski Gang, oululaisyhtyeet Ramblers ja Spiders sekä tyttötrio Killers.
Esiintyjiä > 1980

Elokuun alussa 1980 järjestetty Tulivuorirock painottui rockabillyyn, ja pääesiintyjänä oli englantilainen Matchbox. Toinen brittiesiintyjiä olivat Dexys Midnight Runners. Suomalaisnimiä olivat Ile Kallion johtama Pera & The Dogs, Kassu Halonen yhtyeineen ja Hurriganes. Yleisöä oli lauantai-iltana noin 5 000.
Esiintyjiä > 1981

Stray Catsin peruunnuttua Tulivuorirockin 1981 pääesiintyjäksi saatiin uudelleen elvytetty Slade. Toinen ulkomainen esiintyjä oli brittiläinen huumoriyhtye Alberto Y Los Trios Paranoias.
Esiintyjiä > 1982

Uriah Heep peruuntui, mutta ohjelmisto oli silti hevipainotteinen. Perjantaina 30. heinäkuuta esiintyivät brittiläinen Classix Nouveaux, Broadcast, Break, French Kiss, Kari Peitsamo Revival ja Sleepy Sleepers, lauantaina brittiläinen heviyhtye Tank, Zero Nine, Hard Rock Sallinen, Riff Raff ja Ile Kallio Diesel.
Esiintyjiä > 1983

Pääesiintyjän Kajagoogoon lisäksi festivaaleilla nähtiin toinen brittiyhtye Diamond Head sekä kotimaiset Hanoi Rocks, Hurriganes ja Zero Nine.
Esiintyjiä > 1984

Heinäkuun viimeisenä viikonloppuna tapahtuman ulkomaalaisesiintyjä oli Boomtown Rats.
Esiintyjiä > 1985

Perjantai-illan pääesiintyjä oli Dingo, jota ennen kuunneltiin Zero Ninea, Mambaa ja ranskalaista Groupe EV:tä. Lauantaina esiintyivät The Lords of the New Church, Andy McCoyn ja Nasty Suiciden uusi yhtye Cherry Bombz sekä Yö, Popeda, Keba ja Smack.
Esiintyjiä > 1986

Kesän 1986 Tulivuorirock järjestettiin 25.–26. heinäkuuta. Esiintymässä olivat Kairo, Garbo, Honey B & T-Bones, Bad Sign, Mamba, Claudia, J. Karjalainen & Mustat lasit, Kora ja Maanam, Cobra, Doora, Kolmas nainen, Nights of Iguana, Catwalk, Wanna-bees, Peer Günt, Tarot, Zero Nine, Mike Monroe & Secret Chiefs ja Status Quo.
Esiintyjiä > 1987

Vuoden 1987 järjestettiin yksipäiväisenä kotimaisten esiintyjien voimin lauantaina 25. heinäkuuta. Esiintymässä olivat Lowdown Shakin Chills, Alien, Jet Black, Ilona, Jukebox, Eppu Normaali ja Yö.
Esiintyjiä > 1988

Vuoden 1988 järjestettiin kaksipäiväisenä kotimaisten esiintyjien voimin viikonloppuna 22.–23. heinäkuuta. Esiintymässä olivat muun muassa Nuket, Raggars, Tarot, Mamba, J. Karjalainen ja Mustat lasit, Androids, Kolmas nainen, Smack ja Peer Günt.
Esiintyjiä > 1989–2006

Näinä vuosina festivaalia ei järjestetty.
Esiintyjiä > 2007

2007 uusi Tulivuorirock järjestettiin 25. elokuuta. Esiintymässä olivat Kotipelto, Passionworks ja Klamydia.
Esiintyjiä > 2008

Kesän 2008 Tulivuorirock järjestettiin 15.–16. elokuuta. Esiintymässä olivat Negative, Remu & Hurriganes, Pelle Miljoona Unabomber, Sturm und Drang, Karoshi Lovers, LeeWings, Ponies To Kill, Maukka Perusjätkä, Anus Mundi, ja Red Raw.
Esiintyjiä > 2009

2009 Tulivuorirock järjestettiin 5.–6. kesäkuuta, jolloin esiintyjinä olivat muun muassa Street, Timon kuoro, Monday, Celesty, Passionworks, Klamydia, Telaketju sekä Stratovarius.
Esiintyjiä > 2010

2010 Tulivuorirock järjestettiin 4.-5. kesäkuuta, jolloin esiintyjinä olivat Eppu Normaali, Viikate, Doom Unit, The Grammers ja Petri Nygård.
Esiintyjiä > 2011

2011 Tulivuorirock (Unplugged) järjestettiin Kivitipun edustalla 15. heinäkuuta, jolloin esiintyjinä olivat Pauli Hanhiniemi Duo, Veeti Kallio Trio, Timo Rautiainen & Jussi Lampi, Tuomo Övermark ja Chainhead.
Esiintyjiä > 2012

2012 Tulivuorirock (Unplugged) järjestettiin Kivitipun edustalla 20. heinäkuuta, jolloin esiintyjinä olivat Tumppi Varonen & Rane Raitsikka Duo, Timo Kotipelto Acoustic Duo, Anssi Kela ja Hauli Bros.
Esiintyjiä > 2013

2013 Tulivuorirock (Unplugged) järjestettiin 19–20. heinäkuuta, jolloin esiintyjinä olivat ensimmäisenä päivänä Kauko Röyhkä, Jore Marjaranta Duo ja Antti Railio Duo. Toisena päivänä esiintyi paikallisia yhtyeitä.
Esiintyjiä > 2014

2014 Tulivuorirock (Unplugged) järjestettiin 18–19. heinäkuuta Kirkonkylässä, jolloin pääesiintyjinä ensimmäisenä päivänä olivat Jarkko Ahola, Duo Rautiainen & Lampi ja Pave Maijanen.
Esiintyjiä > 2015

2015 Tulivuorirock (Unplugged) järjestettiin Kirkonkylässä 17–18. heinäkuuta, jolloin pääesiintyjinä olivat Pelle Miljoona United, Kotipelto & Liimatainen, Jennie Storbacka, Leewings ja DJ Topi.
Esiintyjiä > 2016

2016 Tulivuorirock (Unplugged) järjestettiin Kirkonkylässä 15–16. heinäkuuta, jolloin esiintymässä olivat Taage & Garfield Duo, Kari Peitsamo, Juha Lagström, Esa Eloranta, Kengurumeininki, Telaketju ja DJ Topi.
Aiheesta muualla

Tulivuorirockin verkkosivut
Roskilden hiippakunta

| Roskilden hiippakunta |
| --- | --- |
Valtio:   Tanska
Uskontokunta:  Tanskan kansankirkko
Piispanistuin:  Roskilde
Tuomiokirkko:  Roskilden tuomiokirkko
Piispa:  Ulla Thorbjørn Hansen
Perustettu:  1922
 
 Roskilde Stift 
Infobox OKVirheellinen NIMI-arvo: 
Roskilden hiippakunta (tansk. Roskilde Stift) on yksi Tanskan kansankirkon hiippakunnista.
Roskilden hiippakunta perustettiin 1022. Hiippakuknta käsitti silloin Skoonen ja Sjællandin, Skooneen perustettiin kuitenkin oma hiippakunta, Lundin hiippakunta 1060.
Reformaation jälkeen hiippakunnan nimi muuttui Sjællandin hiippakunnaksi 1537. Vuonna 1536 Roskilden piispasta tuli Tanskan evankelis-luterilaisen kirkon primas, johtava piispa. Piispa asui Kööpenhaminassa, mutta Roskilden tuomiokirkko oli hiippakunnan tuomiokirkko.
Nykyuinen hiippakunta muodostettiin vuonna 1922, kun Sjellannin hiippakunta jaettiin Kööpenhaminan ja Roskilden hiippakuntiin. Hiippakunnan pääkirkko on Roskilden tuomiokirkko Roskilden kaupungissa.
Hiippakunnan tuomiokirkko on Roskilden tuomiokirkko.
Rovastikunnat

Greve-Solrødin rovastikunta
Holbækin rovastikunta
Kalundborgin rovastikunta
Køgen rovastikunta
Lejren rovastikunta
Næstvedin rovastikunta
Odsin ja Skippingen rovastikunta
Ringsted-Sorøn rovastikunta
Roskilden tuomiorovastikunta
Skælskørin rovastikunta
Slagelsen rovastikunta
Stege-Vordingborgin rovastikunta
Tryggevælden rovastikunta
Piispat

1923–1934: Henry Fonnesbech-Wulff
1935–1953: Axel Rosendal
1953–1969: Gudmund Schiøler
1969–1980: Hans Kvist
1980–1997: Bertil Wiberg
1997–2008: Jan Lindhardt
2008–2022 Peter Fischer-Møller
2022–: Ulla Thorbjørn Hansen
Aiheesta muualla

Viralliset sivut
| n k Tanskan kansankirkko |
| --- | --- | --- |
| Hiippakunnat |  Aalborg  Aarhus  Fyn  Grönlanti  Haderslev  Helsingør  Kööpenhamina  Lolland-Falster  Ribe  Roskilde  Viborg  |  |
| Katso myös |  Etelä-Schleswigin tanskalainen kirkko  Indre Mission  Luthersk Mission  Tanskan kirkon virsikirja  |  |
Rudi Glad

Rudolf (Rudi) Erhard Glad (23. kesäkuuta 1889 Loviisa – 24. lokakuuta 1966 Loviisa) oli suomalainen taidemaalari.
Rudi Glad opiskeli Suomen Taideyhdistyksen piirustuskoulussa 1910–1913. Hän osallistui Suomen Taiteilijain näyttelyihin vuosina 1914, 1915, 1916, 1917, 1918, 1925, 1928, 1930 ja 1931. Hänen töitään oli esillä myös ulkomailla Kööpenhaminassa 1919. Gladin maalauksissa näkyivät vuosina 1914–1917 Marraskuun ryhmältä saadut ekspressionistiset vaikutteet. Vuoden 1920 jälkeen hän siirtyi käyttämään valoisampia ja kirkkaampia värejä maalausten liittyessä nyt aiheiltaan talveen, veteen ja veneisiin. Glad toimi vuodesta 1929 maistraatin raatimiehenä Loviisassa ja hänen aktiivinen taiteilijanuransa päättyi siihen.
Aiheesta muualla

Suomalaisen kuvataiteen bibliografia : Rudi Glad
Outinen

Outinen on suomenkielinen sukunimi, joka voi esiintyä myös paikannimenä.
Sukunimi

Kati Outinen (s. 1961), suomalainen näyttelijä
Mikko Outinen (s. 1971), suomalainen jääkiekkoilija
Pertti Ala-Outinen (1932–2024), suomalainen kuvataiteilija.
Paikannimi

Etelä-Outinen, lampi Hankasalmella
Keski-Outinen, lampi Hankasalmella
Pohjois-Outinen, lampi Hankasalmella.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Outinen”, voi hakea sivunnimihaulla, laajalla sivunnimihaulla tai tekstihaulla.
Paha yskä – ja yhä pahenee

| Paha yskä – ja yhä pahenee |
| --- | --- |
 Sarjan logo
Tyyli:  sketsi- ja musiikkiviihde
Kestoaika:  48 min / jakso
Pääosissa:  Heikki Kinnunen Tom Pöysti Titta Jokinen
Alkuperämaa:   Suomi
Verkko:  MTV
Esitetty:  14. tammikuuta 1989 – Huhti- tai toukokuu 1990
Tuotantokausia:  2
Jaksoja:  15
Tuotanto
Tuottaja(t):  Pertti Reponen
Ohjaaja(t):  Hannu Seikkula
Käsikirjoittaja(t):  Pertti Reponen Hannu Seikkula Jorma Kalliokoski
Tuotantoyhtiö(t):  Replay Ky MTV Viihdetoimitus
Palkinnot
Voitetut:  Yleisö-Venla 1990
Aiheesta muualla
IMDb 
Paha yskä – ja yhä pahenee on vuosina 1989–1990 MTV:llä lähetetty suomalainen sketsisarja. Sarjan käsikirjoittivat Pertsa Reponen, Jorma Kalliokoski ja Hannu Seikkula, joka myös ohjasi sarjan. Ohjelmaa esitettiin kerran kuukaudessa lauantaisin klo 22.15–23.15.
Scanbox ja MTV3 julkaisivat sarjan DVD:nä 13. helmikuuta 2013.
Venla-palkintogaalassa tammikuussa 1990 Paha yskä palkittiin katsojien äänestämänä edellisen vuoden parhaana viihdeohjelmana.
Näyttelijät

Heikki Kinnunen
Tom Pöysti
Titta Jokinen
Tekijät

Pertsa Reponen käsikirjoittaja, tuottaja
Jorma Kalliokoski käsikirjoittaja
Hannu Seikkula käsikirjoittaja, ohjaaja
Aarno Raninen musiikki
Hannu Koivisto kuvaaja
Pertti Kärkkäinen äänittäjä
Helena Paavilainen puvustaja
Antero Launis lavastaja
Teresa Rosenius kuvaussihteeri
Kiovan eläintarha

| Kiovan eläintarha |
| --- | --- |

Sijainti:  Kiova, Ukraina
Perustettu:  21.3.1907
Pinta-ala:  40 ha
Organisaatio
Virallinen nimi:  Kyiv Zoo
Jäsenyydet:  Ei eläintarhajärjestöjen jäsenyyttä
Kiovan eläintarha (ukr. Київський Зоопарк) on Kiovassa Ukrainassa sijaitseva eläintarha. Se aloitti toimintansa 21. maaliskuuta 1907. Se on yksi suurimmista eläintarhoista koko entisellä Neuvostoliiton alueella.
Kiovan eläintarhan lähes kaikki eläimet siirrettiin Saksaan natsimiehityksen aikana. Eläintarha kunnostettiin heti miehityksen päätyttyä marraskuussa 1943 ja avattiin kävijöille uudelleen 10. huhtikuuta 1944. Vuonna 1966 aloitettiin Kiovan eläintarhan pitkäaikainen uudellenrakennus ja laajennus. Se sai valtiollisen eläintarhan aseman vuonna 1983. Vuosien 1992–1997 siirtymäkausi oli eläintarhalle hyvin vaikea, mutta vuonna 1998 alettiin tehdä tulevaan kehitykseen vaikuttaneita muutoksia.
Kiovan eläintarha erotettiin vuonna 2007 Euroopan eläintarha- ja akvaariojärjestöstä. Naaraskarhu oli tullut siirretyksi tilaan, jossa uusi ympäristö ja uusi kanssa-asukki olivat tuottaneet sille stressiä. Eläin oli hakannut päätään betoniseinää vasten, ja sille oli tehty eutanasia päiviä myöhemmin. Naturewatch Foundation vaati Kiovan eläintarhan sulkemista ja eläinten lähettämistä muualla Eurooppaan. Eläinsuojelujärjestöjen mukaan eläimiä oli edellisinä vuosina kuollut siellä aliravitsemuksen, hoidon puutteen ja kaltoinkohtelun seurauksena.
Venäjän aloitettua täysimittaisen hyökkäyksen Ukrainaan helmikuussa 2022 Kiovan eläintarha on jatkanut toimintaansa sodan oloissa. Sota on kuitenkin vahvasti vaikuttanut eläintarhan toimintaan.
Tohtorit

| Tohtorit> Doctors |
| --- | --- |
Tyyli:  draama saippuaooppera
Kestoaika:  30 min
Luoja(t):  BBC Birmingham
Pääosissa:  Christopher Timothy Ariyon Bakare Corrinne Wicks Selina Chilton Maggie Cronin
Alkuperämaa:   Yhdistynyt kuningaskunta
Alkuperäiskieli:  englanti
Verkko:   BBC One  Yle TV1
Esitetty:  26. maaliskuuta 2000 – jatkuu edelleen
Jaksoja:  4552
Tuotanto
Tuotantoyhtiö(t):  BBC Birmingham
Aiheesta muualla
Virallinen sivusto
IMDb 
Tohtorit (engl. Doctors) on BBC Onella esitettävä saippuasarja, jonka tapahtumat sijoittuvat Riverside-terveysaseman ympärille. Birminghamissa kuvattavan sarjan esittäminen alkoi Britanniassa vuonna 2000, ja sitä tehdään edelleen. Sarjan 3 000. jakso esitettiin syyskuussa 2015, ja nykyään jaksoja tuotetaan 220 vuodessa.
Suomessa sarjaa on esittänyt Yle TV1 syksystä 2007 alkaen.
Yleistä

Sarjan juoni keskittyy vastaanottovirkailijan, terveydenhoitajan, hallintojohtajan sekä lääkäreiden arjen ympärille.
Lääkäriaseman päivittäisten tapahtumien lisäksi sarjaan kuuluu sen päähenkilöiden pitkäkestoinen juoni. Lääkäriaseman potilaiden elämää ei seurata muutamaa poikkeusta lukuun ottamatta kuin yhden jakson verran.
Sarjan henkilöluettelo

Tohtori Brendan "Mac" McGuire (Christopher Timothy)
Tohtori Ben Kwarme (Ariyon Bakare)
Tohtori Helen Thompson (Corrinne Wicks)
Tohtori Jude Carlyle (Natalie J. Robb)
Tohtori Marc Elliot (Tom Butcher)
Tohtori Kali Hamada (Nicole Arumugam)
Hallintojohtaja Kate McGuire (Maggie Cronin)
Hoitaja Faith Walker (Eva Fontaine)
Vastaanottovirkailija Katrina Bullen (Tabitha Wady)
Poistuneet hahmot

Tohtori Caroline Powers (Jacqueline Leonard), kaudet 1–3
Tohtori Steve Rawlings (Mark Frost), kaudet 1–3
Tohtori Rana Mistry (Akbar Kurtha), kaudet 1–3
Hoitaja Ruth Harding (Yvonne Brewster), kaudet 1–3
Hoitaja Anoushka Flynn (Carli Norris), kausi 1
Vastaanottovirkailija Joanna Helm (Sarah Manners), kaudet 1–3
Vastaanottovirkailija Candy Williams (Leanne Wilson), kausi 3
Aiheesta muualla

Tohtorit Ylen ohjelmaoppaassa
Tohtorit BBC:n sivuilla
Wendy’s

| Wendy’s |
| --- | --- |

Perustettu:  15. marraskuuta 1969 Columbus, Ohio
Toimitusjohtaja:  John Chidsey
Kotipaikka:  Dublin, Ohio, Yhdysvallat
Toimiala:  pikaruoka
Tuotteet:  hampurilaiset ja muu pikaruoka
Henkilöstö:  n. 6 500
Kotisivu:  www.wendys.com
Infobox OKVirheellinen NIMI-arvo: 
Maat, joissa on Wendy's-ravintoloita.
Wendy’s on Yhdysvalloissa perustettu pikaruokaketju. Dave Thomas avasi sen ensimmäisen ravintolan 15. marraskuuta 1969 Columbukseen, Ohioon. Hän nimesi ravintolan neljännen lapsensa Melinda Lou ”Wendy” Morsen mukaan.
Wendy’s on levinnyt Yhdysvalloista useisiin muihin maihin, ei kuitenkaan Suomeen.
Ketjun omistaa Wendy’s/Arby’s Group.
Wendy’sissä myydään muun muassa hampurilaisia, ranskalaisia perunoita ja Frosty-pehmistä.
Kuvia

Wendy’s-ketjun lippulaivaravintola Dublinissa. Ohiossa
Wendy’s-ketjun sisätiloissa Kingston upon Hullissa
Wendy’s ateria
Wendy’s ateria pehmiksen kanssa
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (englanniksi)
3 vuosisataa

| 3 vuosisataa> Three Ages |
| --- | --- |

Ohjaaja:  Buster Keaton
Käsikirjoittaja:  Buster Keaton
Tuottaja:  Joseph M. Schenck   Buster Keaton
Kuvaaja:  Elgin Lessley William C. McGann
Pääosat:  Buster Keaton   Margaret Leahy   Wallace Beery   Lillian Lawrence
Valmistustiedot
Valmistusmaa:  Yhdysvallat
Tuotantoyhtiö:  Metro Pictures
Levittäjä:  Metro Pictures Netflix
Ensi-ilta:  24. syyskuuta 1923
Kesto:  63 min
Alkuperäiskieli:  englanti -
Aiheesta muualla
IMDb 
Elonet
AllMovie
Infobox OKNimi-testi OK: 
3 vuosisataa (Three Ages, suomeksi myös Kolme aikakautta) on vuonna 1923 valmistunut yhdysvaltalainen mykkäelokuva, jonka käsikirjoitti ja ohjasi Buster Keaton. Elokuva on parodia D. W. Griffithin elokuvasta Suvaitsemattomuus (1916).
Buster Keaton halusi elokuvansa naispääosan esittäjäksi vaimonsa Natalien sisaren Constance Talmadgen, joka oli näytellyt Suvaitsemattomuudessa. Talmadgen sijaan osaan palkattiin kauneuskilpailun voittaja Margaret Leahy, jolla ei ollut aikaisempaa näyttelijäkokemusta. Vaikka Keaton ei ollut tyytyväinen naisen näyttelijäntaitoihin, hän ei voinut purkaa sopimusta Leahyn kanssa mahdollisten oikeustoimien pelossa. Elokuva jäi Leahyn ainoaksi.
Useimpien muidenkin Keatonin elokuvien tapaan 3 vuosisataa oli vaarassa tuhoutua. Elokuvan ainoa kopio löytyi pahasti mädäntyneenä vuonna 1954 ja se onnistuttiin pelastamaan restauroijien ankaran työn tuloksena.
Juoni

Elokuvan kolme kertomusta sijoittuvat kivikauteen, Rooman valtakuntaan ja 1920-luvun Los Angelesiin. Kaikissa kertomuksissa kaunis tyttö saa kaksi kilpakosijaa, jotka ovat toistensa täydellisiä vastakohtia. Kilpakosijoiden tehtäväksi lankeaa voittaa toinen toisensa ja saavuttaa tytön suosio.
Näyttelijät

| 0 | 1 | 2 |
| --- | --- | --- |
|  Buster Keaton  | … |  Poika   |
|  Margaret Leahy  | … |  Tyttö   |
|  Wallace Beery  | … |  Konna   |
|  Lillian Lawrence  | … |  Tytön äiti   |
|  Joe Roberts  | … |  Tytön isä   |
Aino Lehtimäki

| Aino Lehtimäki |
| --- | --- |

Henkilötiedot
Koko nimi:  Aino Ellen Lehtimäki
Syntynyt: 20. toukokuuta 1914 Vaasa, Suomen suuriruhtinaskunta
Kuollut: 13. tammikuuta 2004 (89 vuotta) Helsinki
Ammatti:  näyttelijä
Puoliso:  Martti Romppanen
Näyttelijä
Aktiivisena:  1939–2003
Merkittävät roolit:  Solveigin laulu
Aiheesta muualla
IMDb 
Elonet
Svensk Filmdatabas
Aino Ellen Lehtimäki (20. toukokuuta 1914 Vaasa, Suomen suuriruhtinaskunta – 13. tammikuuta 2004 Helsinki) oli suomalainen näyttelijä.
Ura

Lehti­mäki aloitti uransa Kuopion yhteis­teatterissa vuosina 1939–1943, ja toimi tämän jälkeen Lappeen­rannan työ­väen­teatterissa, Kotkan maa­kunta­teatterissa ja Suomen työ­väen­teatterissa. Elämän­työnsä hän teki Radioteatterissa vuodesta 1952 alkaen. Hän esiintyi esimerkiksi Ruljanssi­riihessä vuosina 1960–1964. Näyttelijä­työnsä ohessa Lehti­mäki toimi vuonna 1956 perustetun Helsingin nuoriso­teatterin ensimmäisenä ohjaajana ja opettajana vuosina 1956–1961.
Lehtimäki näytteli Famua televisio­elo­kuvassa Solveigin laulu. Tästä roolista hänet palkittiin Jussi-patsaalla vuonna 1974.
Yksityiselämä

Lehti­mäki oli naimisissa näyttelijä Martti Romppasen kanssa 1950-luvulla. Avio­liitosta hänellä on yksi poika. lähde?
Aiheesta muualla

Aino Lehtimäki (muistokirjoitus, tilaajille) Helsingin Sanomat.  13.1.2004.
| n k Parhaan naispääosan Jussit |
| --- | --- |
1944–1959:  Ansa Ikonen (1944)  Lea Joutseno (1945)  Regina Linnanheimo (1946)  Emma Väänänen (1947)  Eeva-Kaarina Volanen (1948)  Eeva-Kaarina Volanen (1949)  Eeva-Kaarina Volanen (1950)  Emma Väänänen (1951)  Mirjami Kuosmanen (1952)  Rauni Luoma (1953)  Maija Karhi (1954)  Rakel Laakso (1955)  ei jaettu (1956)  Emma Väänänen (1957)  Emma Väänänen (1958)  Tea Ista (1959) 
1960–1979:  ei jaettu (1960)  ei jaettu (1961)  Sinikka Hannula (1962)  Ruth Snellman (1963)  ei jaettu (1964)  ei jaettu (1965)  Riitta Elstelä (1966)  Elli Castrén (1967)  Kristiina Halkola (1968)  Liisamaija Laaksonen (1969)  Ritva Vepsä (1970)  Hillevi Lagerstam, Siiri Angerkoski (1971)  Eeva-Maija Haukinen, Eila Pehkonen (1972)  Tea Ista (1973)  Tuula Nyman, Anja Pohjola, Aino Lehtimäki (1974)  ei jaettu (1975)  Leena Uotila (1976)  Tuula Nyman (1977)  Irma Seikkula, Raili Veivo, Nanny Westerlund (1978)  Elina Salo (1979) 
1980–1999:  ei jaettu (1980)  Rea Mauranen, Eeva Eloranta (1981)  ei jaettu (1982)  ei jaettu (1983)  Eeva Eloranta (1984)  Rauni Luoma (1985)  Soli Labbart (1986)  Pirjo Leppänen (1987)  Kaija Pakarinen (1988)  Liisamaija Laaksonen (1989)  Pirkko Hämäläinen (1990)  Kati Outinen(1991)  Irma Junnilainen (1992)  Merja Larivaara (1993)  Tiina Lymi (1994)  ei jaettu (1995)  Päivi Akonpelto (1996)  Kati Outinen (1997)  Leea Klemola (1998)  Elena Leeve (1999) 
2000–2019:  Eeva Litmanen (2000)  Outi Mäenpää (2001)  Irina Björklund (2002)  Kati Outinen (2003)  Sari Mällinen (2004)  Outi Mäenpää (2005)  Maria Lundqvist (2006)  Susanna Anteroinen (2007)  Outi Mäenpää (2008)  Elena Leeve (2009)  Minna Haapkylä (2010)  Katja Küttner (2011)  Elina Knihtilä (2012)  Laura Birn (2013)  Leea Klemola (2014)  Anu Sinisalo (2015)  Krista Kosonen (2016)  Linnea Skog (2017)  Krista Kosonen (2018)  Oona Airola (2019) 
2020–2039:  Mimosa Willamo (2020)  Alma Pöysti (2021)  Seidi Haarla (2022) 
| Auktoriteettitunnisteet  |
| --- | --- |
Taiteenala:  MusicBrainz 
Henkilöt:  Ritva  Elonet
Wikimania

| Wikimania |
| --- | --- |
 Wikimania logo
Tyyppi:  konferenssi
Järjestämistiheys:  vuosittain
Paikkakunta:  vaihtelee, ks. luettelo
Ensimmäisen kerran:  2005 Frankfurtissa
Järjestäjä:  Wikimedia Foundation
Kotisivut
Wikimania on vuosittainen kansainvälinen konferenssi Wikimedia Foundationin erilaisten wikiprojektien käyttäjille. Esitykset tarjoavat sosiaalisia ja teknisiä näkökulmia esimerkiksi Wikimedia-säätiön projekteihin, muihin wikeihin ja avoimen lähdekoodin ohjelmistoihin. Tapahtuma pyritään järjestämään eri puolilla maailmaa ja aktiiviset käyttäjät voivat hakea Wikimedia-säätiöltä stipendiä matkustuskulujen kattamiseen.
Wikimanian tapahtumapaikat.
Wikimania 2019 Tukholmassa.
Wikimania 2023 Singaporessa.
Vuoden 2020 Wikimania-konferenssi Bangkokissa peruttiin koronaviruspandemian vuoksi. Seuraavat kaksi konferenssia järjestettiin verkkotapahtumina.